VIII 



Arra az esetre, lia e rendkívüli hiányt pótló munka kedvező 

 fogadtatásban részesül, tervbe van véve egy külön ábrás, valamint 

 florisztikai irodalmunkat felsoroló kötetnek a kiadása. 



A „Jávorka: Magyar Flóra" kapható minden könyvkeres- 

 kedésben s közvetlenül a kiadónál: a „Stúdium" könyvesboltban 

 Budapest, IV. Múzeum körút 21. Telefon: József 153—28. Posta- 

 takaréki csekkszámla: 4041. 



A Bot. Közlemények szerkesztősége szívesen adott helyet a 

 „Stúdium" könyvkiadó-vállalat fenti közlésének, mert meg van 

 arról győződve, hogy Jávorka Sándor „Jlagyar Flóra" című 

 könyve nélkülözhetetlen mindenki részére, aki bármily tekintetben 

 érdeklődik Magyarország virágos és edényes virágtalan növényei 

 (harasztok stb.) iránt. Ez a munka, amely a magyar birodalomnak 

 eddig ismeretessé vált minden növényét magában foglalja (több mint 

 4000 tőfaj és ennél is több alak és keverékfaj), méltán számíthat 

 a külföld elismeréséi'e is, amely már régóta várja egy ilyen munka 

 megjelenését. E könyv segítségével minden hazai fajt könnyen és 

 biztosan meg lehet határozni. Nagy gondot fordított a szerző az 

 egyes fajok elterjedésének feltüntetésére is. A növények magyar 

 neveinek megállapítását, valamint a régi és népies növénynevek 

 összegyűjtését jeles szakemberek végezték. Egyes terjedelmesebb 

 és kritikusabb génuszok feldolgozására a szerző olyan kiváló magvar 

 szaktudósokat kért fel, akik az illető génuszokkal évek óta foglal- 

 koznak. Nagy előnye e műnek, hogy a gazdaságban fontos génu- 

 szokat tüzetesebben tárgyalja: ilyen növények például a gabona- 

 félék, a szőlő és a gyümölcsfák. 



Mivel a , Stúdium" könyvkiadó -vállalat, átérezve e mű nagy 

 jelentőségét, ritka áldozatkészséggel valósította meg a magyar bota- 

 nikusok régi kívánságát, hogy végre egy minden tekintetben jeles 

 meghatározó kézikönyvhöz jussanak, a magunk részéről is kérjük 

 tagtársainkat, az iskolákat és általában a botanika barátait, hogy 

 a mű megrendelésével támogassák a kiadót nemes törekvésében, 

 mert csak ily módon válik lehetségessé a mű kiadásának folytatása 

 és a gazdagon illusztrált kötet kiadása, mely képeinek nagy soka- 

 ságával kiegészíti a szöveges részt. 



1924. július. 



